บาทเปิด 31.64 บาทต่อดอลล่าร์ แกว่งในกรอบ
เงินบาทเปิดตลาด 31.64 บาทต่อดอลล่าร์  แกว่งในกรอบ ตลาดรอติดตามความเห็นทิศทางเศรษฐกิจของกนง.กลางสัปดาห์นี้
13 ก.พ. 2561

เงินบาทเปิดตลาด 31.64 บาทต่อดอลล่าร์  แกว่งในกรอบ ตลาดรอติดตามความเห็นทิศทางเศรษฐกิจของกนง.กลางสัปดาห์นี้นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.64 บาท/ดอลลาร์ จากช่วงเย็นวานนี้ที่ปิดตลาดที่ระดับ 31.65 บาท/ดอลลาร์ ล่าสุดเงินบาทอยู่ที่ระดับ 31.59 บาท/ดอลลาร์ สำหรับทิศทางเงินบาทวันนี้คาดว่าจะพักตัวอยู่ในกรอบแคบๆ เนื่องจากยังไม่มีปัจจัยใหม่เข้ามา ในขณะที่ดอลลาร์สหรัฐย่อตัวตาม sentiment ของตลาดหุ้นที่ดูดีขึ้น ส่งผลให้ตลาดหุ้นในเอเชียเช้านี้ปรับบวกตาม อย่างไรก็ดี ตลาดคงรอผลการประชุมคณะกรรมการนโยบายการเงิน (กนง.) ธนาคารแห่งประเทศไทย (ธปท.) ในวันพรุ่งนี้ ซึ่งแม้ตลาดเชื่อว่ารอบนี้ กนง.ยังคงอัตราดอกเบี้ยนโยบายไว้ในระดับเดิม แต่จะมีการจับตาการให้ความเห็นของคณะกรรมการ กนง.ต่อทิศทางของเศรษฐกิจไทย ซึ่งจะมีผลต่อค่าเงินบาทได้"ตลาดรอฟัง comment ของ กนง.ต่อภาวะเศรษฐกิจไทย ถ้าดูมุมมองแล้วเห็นว่าเศรษฐกิจมีแนวโน้มดี นักลงทุนก็มีการประเมินกันว่า กนง.อาจจะปรับขึ้นดอกเบี้ยได้ในช่วงไตรมาส 3 ของปีนี้ ซึ่งถ้าเป็นแบบนี้ก็มีโอกาสที่เงินบาทจะแข็งค่าขึ้น" นักบริหาร เงินระบุ     นักบริหารเงิน คาดว่า วันนี้เงินบาทจะเคลื่อนไหวในกรอบ 31.55-31.70 บาท/ดอลลาร์